cyanic-selkie/wikianc huggingface dataset:
Αλέξανδρος Ωνάσης
Θάνατος
Την επομένη του δυστυχήματος, ο πατέρας και η θετή μητέρα του Αλέξανδρου έφτασαν από τη Νέα Υόρκη στο νοσοκομείο όπου νοσηλευόταν ο Αλέξανδρος. Το ζευγάρι συνοδευόταν από έναν Αμερικανό νευροχειρουργό. Η μητέρα του Αλέξανδρου έφτασε από την Ελβετία με τον σύζυγό της, Σταύρο Νιάρχο. Ο πατέρας του είχε επίσης φέρει τον Άγγλο νευροχειρουργό Άλαν Ρίτσαρντσον από το Λονδίνο στην Αθήνα, αλλά ο Ρίτσαρντσον είπε αργότερα στον Ωνάση ότι ο Αλέξανδρος δεν είχε καμία πιθανότητα να επιζήσει από τα τραύματά του. Παραμένοντας "κλινικά νεκρός", ύστερα και από τη σύμφωνη γνώμη του πατέρα του, οι γιατροί αφαίρεσαν στις 23 Ιανουαρίου του 1973 τη μηχανική υποστήριξη με αποτέλεσμα να επέλθει ο θάνατός του. Ο Αλέξανδρος Ωνάσης κηδεύτηκε δίπλα στο παρεκκλήσι στο ιδιωτικό νησί του Ιονίου Σκορπιού του πατέρα του.
Έρευνες
Οι αναφορές για τη συντριβή του αεροπλάνου από την Ελληνική Πολεμική Αεροπορία και ένας ανεξάρτητος ερευνητής που προσέλαβε ο Ωνάσης, ο Άγγλος Άλαν Χάντερ, κατέληξαν στο συμπέρασμα ότι το δυστύχημα συνέβει ως αποτέλεσμα της αναστροφής των καλωδίων σύνδεσης των πηδαλίων του αεροπλάνου κατά την εγκατάσταση ενός νέου πίνακα ελέγχου. Αυτή η αιτία αμφισβητήθηκε από τον ΜακΓκρέγκορ, ο οποίος πίστευε ότι η αναταραχή των καιρικών συνθηκών από ένα Boeing 727 της Air France που είχε απογειωθεί πριν από αυτούς είχε προκαλέσει τη συντριβή.
Λιγότερο από ένα μήνα μετά το θάνατο του Αλέξανδρου, ο ΜακΚάσκερ κατηγορήθηκε επίσημα για ανθρωποκτονία από τον εισαγγελέα Αθηνών σε σχέση με το δυστύχημα. Έξι άτομα κατηγορήθηκαν επίσης για τον θάνατο του Ωνάση τον Ιανουάριο του 1974, με το κατηγορητήριο να δείχνει ότι είχαν τοποθετηθεί ελαττωματικά χειριστήρια στο αεροπλάνο του.
Τον Δεκέμβριο του 1974, σε μια πληρωμένη διαφήμιση, ο Αριστοτέλης Ωνάσης ανακοίνωσε την προσφορά του για αμοιβή 1.000.000 δολαρίων (ισοδυναμεί με 5,495 εκατομμύρια δολάρια το 2021) για την παροχή αποδείξεων ότι ο θάνατος του γιου του ήταν αποτέλεσμα «εσκεμμένης ενέργειας» σε αντίθεση με την αιτία της αμέλειας, το συμπέρασμα στο οποίο κατέληξε η επίσημη έρευνα. Όλες οι κατηγορίες σχετικά με το δυστύχημα αποσύρθηκαν αργότερα και ο ΜακΚάσκερ αποζημιώθηκε με 800.000 δολάρια το 1978 από την Ολυμπιακή Αεροπορία, τρία χρόνια μετά τον θάνατο του Αριστοτέλη Ωνάση. Ο Ωνάσης είχε αρνηθεί να πιστέψει ότι ο θάνατος του γιου του ήταν ατύχημα, πιστεύοντας ότι οφειλόταν στις μηχανορραφίες της Κεντρικής Υπηρεσίας Πληροφοριών των Ηνωμένων Πολιτειών και του ηγέτη της ελληνικής στρατιωτικής χούντας Γεώργιου Παπαδόπουλου.
Ο θάνατος του Αλέξανδρου επηρέασε βαθιά τον πατέρα του, ο οποίος δεν συνήρθε ποτέ πλήρως από την απώλεια του γιου του. Ο Αριστοτέλης Ωνάσης επεδίωξε να πουλήσει την Ολυμπιακή Αεροπορία μετά τον θάνατο του γιου του και πέθανε δύο χρόνια αργότερα τον Μάρτιο του 1975. Ο Ωνάσης θάφτηκε δίπλα στον γιο του στον Σκορπιό.
Ίδρυμα Αλέξανδρου Σ. Ωνάση
Σύμφωνα με την διαθήκη του Αριστοτέλη Ωνάση, ένα φιλανθρωπικό ίδρυμα θα ιδρύονταν στη μνήμη του γιου του, με επωνυμία Κοινωφελές Ίδρυμα Αλέξανδρος Σ. Ωνάσης, με έδρα τον φορολογικό παράδεισο του Βαντούζ στο Λιχτενστάιν και με γραφεία στην Αθήνα. Το ίδρυμα έλαβε το 45% της περιουσίας του Αριστοτέλη Ωνάση, ενώ το υπόλοιπο περιήλθε στην αδερφή του Αλέξανδρου, Χριστίνα. Το ίδρυμα αποτελείται από δύο μέρη: ένα επιχειρηματικό ίδρυμα που διευθύνει διάφορες επιχειρήσεις, συμπεριλαμβανομένης της ναυτιλίας, και ένα κοινωφελές ίδρυμα που είναι ο μοναδικός ιδιοκτήτης του επιχειρηματικού ιδρύματος. Το κοινωφελές ίδρυμα αναλαμβάνει να χρηματοδοτεί την παγκόσμια προβολή του ελληνικού πολιτισμού, επίσης χρηματοδοτεί τα διεθνή βραβεία Ωνάση για επιδόσεις σε διάφορους τομείς, καθώς και τη χρηματοδότηση υποτροφιών για Έλληνες φοιτητές.
Εξωτερικοί σύνδεσμοι
Κατηγορία:Έλληνες επιχειρηματίες Κατηγορία:Οικογένεια Λιβανού Αλ
Γκούσταβ Κίρχοφ
Ο Γκούσταβ Ρόμπερτ Κίρχοφ (Gustav Robert Kirchhoff, 12 Μαρτίου 1824 – 17 Οκτωβρίου 1887) ήταν Γερμανός φυσικός, ο οποίος έχει συνεισφέρει σε διάφορα πεδία της φυσικής και της χημείας, όπως η μηχανική, ο ηλεκτρισμός, η φασματογραφία, η θερμική ακτινοβολία και η αστροφυσική. Γύρω στο 1845 μελέτησε τους νόμους που διέπουν τα ηλεκτρικά κυκλώματα, και στη συνέχεια έδειξε ότι η ταχύτητα αποστολής ενός ηλεκτρικού σήματος είναι ίση με την ταχύτητα του φωτός. Το 1854 μαζί με τον Ρόμπερτ Μπούνσεν (Robert Bunsen) επινόησαν τη φασματική ανάλυση, μέσω της οποίας ανακάλυψαν δύο νέα χημικά στοιχεία, το καίσιο και το ρουβίδιο. Χρησιμοποίησε τη φασματική ανάλυση για να μελετήσει τη σύνθεση του Ήλιου και ήταν ο πρώτος που ερμήνευσε τις μαύρες γραμμές που εμφανίζονται στο φάσμα του (1859). Το 1860 εισήγαγε τον όρο «μέλαν σώμα» για να περιγράψει ένα εξιδανικευμένο σώμα που εκπέμπει και απορροφά ακτινοβολία.
Βιογραφία
Ο Κίρχοφ γεννήθηκε στις 12 Μαρτίου 1824 στην Καινιξβέργη της Πρωσίας (που σήμερα ονομάζεται Καλίνινγκραντ και ανήκει στη Ρωσία). Πατέρας του ήταν ο Φρίντριχ Κίρχοφ (Friedrich Kirchhoff), νομικός σύμβουλος, και μητέρα του η Γιοχάνα Χενριέτε Βίτκε. Οι γονείς του είχαν έντονα πατριωτικά αισθήματα και θεωρούσαν ότι μπορεί κάποιος να προσφέρει τις υπηρεσίες του στο Πρωσσικό κράτος από τη θέση του πανεπιστημιακού καθηγητή, έτσι φρόντισαν ώστε ο Γκούσταβ να ακολουθήσει ακαδημαϊκή καριέρα. Το 1842 μπήκε στο πανεπιστήμιο του Κένιγκσμπεργκ (Albertus Universität von Königsberg), από το οποίο αποφοίτησε το 1847.
Κατά την περίοδο 1843 – 46 παρακολούθησε το σεμινάριο μαθηματικών και φυσικής των Φραντς Νόιμαν (Franz Neumann) και Καρλ Γιακόμπι (Carl Jacobi), το οποίο είχαν καθιερώσει από το 1833. Το σεμινάριο αυτό καταπιανόταν επίσης και με τη διδασκαλία ερευνητικών μεθόδων. Ο Γιακόμπι είχε φύγει από το Κένινγκσμπεργκ τον Ιούλιο του 1842 και παρέμεινε μακρυά λόγω του κλίματος της περιοχής και της κλονισμένης του υγείας. Ο Νόιμαν όμως βρισκόταν στο Κένιξμπεργκ και είχε ιδιαίτερη επιρροή στον Κίρχοφ. Ο Νόιμαν είχε ασχοληθεί με τη μαθηματική φυσική και την εποχή που μπήκε ο Κίρχοφ στο πανεπιστήμιο, είχε αρχίσει να ασχολείται με το θέμα της ηλεκτρικής επαγωγής. Μάλιστα δημοσίευσε την πρώτη από τις δύο σημαντικότερες εργασίες του στο θέμα αυτό το 1845. Τον ίδιο χρόνο ο Κίρχοφ παρουσίασε τη δική του εργασία πάνω στο ηλεκτρικό ρεύμα, διατυπώνοντας τους νόμους που έμειναν γνωστοί ως νόμοι του Κίρχοφ. Μέσω των νόμων αυτών μπορούν να υπολογιστούν οι εντάσεις των ρευμάτων, τα δυναμικά και οι αντιστάσεις που εμφανίζονται σε ηλεκτρικά κυκλώματα με πολλαπλούς κόμβους:
Κανόνες
Οι νόμοι του Κίρχοφ αποτελούν μια επέκταση της θεωρίας του Γκέοργκ Ωμ (Georg Ohm).
Έργο
Το 1847 αποφοίτησε από το Κένινγκσμπεργκ και νυμφεύθηκε την Κλάρα Ρισελό, κόρη του καθηγητή του των μαθηματικών Φρίντριχ Ρισελό (Friedrich Richelot), και μετακόμισαν στο Βερολίνο. Από το 1848 ως το 1850 δίδαξε στο πανεπιστήμιο του Βερολίνου στη θέση του άμισθου λέκτορα, ενώ το 1850 έφυγε για το Μπρεσλάου όπου τον διόρισαν ως επισκέπτη καθηγητή (extraordinary professor). Τον ίδιο χρόνο έλυσε ένα πρόβλημα που αφορούσε την παραμόρφωση ελασμάτων. Τον επόμενο χρόνο γνώρισε τον Μπούνσεν, που βρισκόταν στο Μπρεσλάου κατά τη διάρκεια του ακαδημαϊκού έτους 1851-52, και έγιναν στενοί φίλοι και συνεργάτες. thumb|200px|left|Οι Γκούσταβ Ρόμπερτ Κίρχοφ (αριστερά) και Ρόμπερτ Μπούνσεν (δεξιά)
Στη Χαϊδελβέργη ένωσαν τις δυνάμεις τους και εργάστηκαν μαζί θεμελιώνοντας τη φασματική ανάλυση. Ήδη ο Μπούνσεν δούλευε στον τομέα αυτό. Η μέθοδος που ακολουθούσε ήταν να θερμαίνει τις διάφορες ουσίες ως τη θερμοκρασία στην οποία ακτινοβολούσαν ορατό φως, και στη συνέχεια διαχώριζε τα χρώματα χρησιμοποιώντας χρωματιστά γυαλιά ή έγχρωμα διαλύματα. Ο Κίρχοφ εισηγήθηκε τη χρήση πρίσματος για την ανάλυση του φωτός, πράγμα που έκανε τις παρατηρήσεις πολύ πιο ακριβείς. Αυτό τους οδήγησε στην επινόηση του φασματοσκοπίου, μιας συσκευής που με τη βοήθεια ενός γυάλινου πρίσματος διαχωρίζει το φως που εκπέμπεται από μια θερμή ουσία στις χρωματικές του συνιστώσες, οι οποίες αποτελούν αυτό που ονομάζουμε «οπτικό φάσμα» μιας ουσίας. Ανακάλυψαν έτσι ότι το κάθε υλικό έχει το δικό του μοτίβο φασματικών γραμμών, παρατήρηση που αποτέλεσε την αρχή της φασματικής ανάλυσης. Η τελευταία αποδείχτηκε πολύτιμο εργαλείο στη χημεία, ιδιαίτερα στον εντοπισμό καινούριων χημικών στοιχείων και στον προσδιορισμό της χημικής σύστασης των χημικών ενώσεων. Ήδη, την άνοιξη του 1860 οι Κίρχοφ και Μπούνσεν παρατήρησαν μέσα στο φάσμα που παρήγαγαν σταγόνες μεταλλικού νερού που έριχναν στη φλόγα του φασματοσκοπίου, δύο γραμμές έντονου μπλε χρώματος, που η μια βρισκόταν πολύ κοντά στην άλλη και που δεν αντιστοιχούσαν σε κανένα γνωστό στοιχείο. Έτσι, απέδωσαν τις γραμμές σε ένα καινούριο μέταλλο το οποίο ονομάστηκε καίσιο, από τη λατινική λέξη «caesius» που αναφέρεται στο μπλε χρώμα. Στη συνέχεια, συγκέντρωσαν άλατα καισίου εξατμίζοντας τεράστιους όγκους νερού και διαχωρίζοντάς τα από τα υπόλοιπα. Δεν πέτυχαν όμως να παρασκευάσουν καθαρό μεταλλικό καίσιο. Ένα χρόνο αργότερα, μελετώντας με το φασματοσκόπιο το ορυκτό λεπιδόλιθος, ανακάλυψαν δύο καινούριες γραμμές σκούρου κόκκινου χρώματος, αναγνωρίζοντας έτσι ακόμα ένα στοιχείο. Το ονόμασαν ρουβίδιο, από τη λατινική λέξη «rubidus», που σημαίνει βαθύ κόκκινο.
thumb|350px|right|Το φασματοσκόπιο των Κίρχοφ και Μπούνσεν. Από το περιοδικό Annalen der Physik (1860). Η φλόγα από ένα «[[λύχνο μπούνσεν» (D) θερμαίνει το υλικό που τοποθετείται μέσα σ' αυτήν με τη βοήθεια ενός στηρίγματος (E). Το φως από τη φλόγα συγκεντρώνεται στο πρίσμα (F) με τη βοήθεια ενός τηλεσκοπίου (B), και αναλύεται στις χρωματικές του συνιστώσες. Αυτό συμβαίνει διότι η ταχύτητα του φωτός μέσα σε ένα υλικό είναι διαφορετική για κάθε μήκος κύματος, με αποτέλεσμα η γωνία της διάθλασης που συμβαίνει στις επιφάνειες του πρίσματος να είναι διαφορετική, έτσι κάθε συνιστώσα διαφορετικού μήκους κύματος ακολουθεί διαφορετική πορεία. Τα διαφορετικά μήκη κύματος αντιστοιχούν σε διαφορετικά χρώματα. Η παρατήρηση γίνεται μέσω ενός δεύτερου τηλεσκοπίου (C). Το πρίσμα μπορεί να περιστρέφεται γύρω από ένα άξονα με τη βοήθεια ενός μοχλού (Η). Αυτό γίνεται έτσι ώστε να αλλάζει η γωνία πρόσπτωσης του φωτός στο πρίσμα και, ως αποτέλεσμα, η γωνία διάθλασης. Με αυτό τον τρόπο μπορεί να γίνει επιλογή της χρωματικής συνιστώσας που πρόκειται να παρατηρηθεί στην κάθε περίπτωση. Η μεταβολή στη γωνία του πρίσματος μετριέται από ένα δείχτη προσαρμοσμένο στον άξονα περιστροφής (G)]]
Ακολούθησαν ανακαλύψεις στοιχείων από άλλους ερευνητές, με τη χρήση της ίδιας μεθόδου. Τα πρώτα από αυτά ήταν το θάλλιο (Tl, William Crookes, 1861. Από την ελληνική λέξη «θάλλος» που αναφέρεται στο πράσινο, καθώς εμφανίζει στο φάσμα του λαμπρές πράσινες γραμμές), το ίνδιο (In, Ferdinand Reich και Hieronymous Theodor Richter, 1863. Από τη λέξη indigo, που σημαίνει μπλε του λουλακιού, την περιοχή του φάσματος στην οποία ανήκουν οι γραμμές που εκπέμπει) και το γάλλιο (Ga ,Paul Émile Lecoq de Boisbaudran, 1875. Παρουσιάζει δύο ιώδεις φασματικές γραμμές).
Η πείρα που απέκτησε ο Κίρχοφ στην πορεία του με τη θερμική ακτινοβολία των διαφόρων σωμάτων, αξιοποιήθηκε στην αναζήτηση των γενικότερων νόμων που διέπουν την εκπομπή θερμικής ακτινοβολίας. Έτσι, στα τέλη του 1859, σε εργασία που κατάθεσε στην Πρωσική ακαδημία, διαπίστωνε μεταξύ άλλων ότι ο λόγος της ισχύος της εκπεμπόμενης ακτινοβολίας (e) προς την ισχύ της απορροφώμενης (α), e/α, είναι ο ίδιος για όλα τα σώματα για κάθε συγκεκριμένο μήκος κύματος και εφόσον αυτά βρίσκονται στην ίδια θερμοκρασία.
Λίγο αργότερα μελέτησε με μεγαλύτερη λεπτομέρεια τη σχέση μεταξύ εκπομπής και απορρόφησης, και σε άρθρο του στο Annalen der Physik (1860) εισήγαγε τον όρο «απολύτως μέλαν σώμα» ή απλώς «μέλαν σώμα», ως το σώμα εκείνο που απορροφά όλη την ακτινοβολία που πέφτει πάνω του. Σε ένα τέτοιο σώμα, ο λόγος της εκπεμπόμενης προς την απορροφώμενη ακτινοβολία (e/α) πρέπει να είναι μια συνάρτηση του μήκους κύματος λ της ακτινοβολίας και της θερμοκρασίας Τ του σώματος. Το μέλαν σώμα ένα εξιδανικευμένο σώμα ως προς την εκπομπή ακτινοβολίας γιατί, σύμφωνα και με τις προηγούμενες παρατηρήσεις, αφού είναι τέλειος απορροφητής του φωτός πρέπει να είναι και τέλειος εκπομπός.
Παράλληλα ο Κίρχοφ εφάρμοσε τη μέθοδο της φασματικής ανάλυσης για να μελετήσει το φάσμα του Ήλιου. Ήδη το 1814, ο Γιόζεφ Φραουνχόφερ (Josef von Fraunhofer) είχε παρατηρήσει ότι το φάσμα του Ήλιου είναι συνεχές, με εξαίρεση κάποια συγκεκριμένα μήκη κύματος που απουσιάζουν από το φάσμα και εμφανίζονται ως μαύρες γραμμές, οι οποίες ονομάστηκαν γραμμές Fraunhofer (στην πραγματικότητα, ο πρώτος που παρατήρησε την παρουσία σκοτεινών γραμμών στο φάσμα του Ήλιου ήταν ο Άγγλος Ουίλιαμ Χάιντ Βόλαστον (William Hyde Wollaston) το 1802). Ο Κίρχοφ ερμήνευσε την παρουσία των γραμμών Fraunhofer χρησιμοποιώντας τις ακόλουθες παρατηρήσεις, που έμειναν γνωστές ως οι τρεις «νόμοι του Κίρχοφ για τη φασματογραφία»:
Όπως είναι φανερό, ο τρίτος νόμος πηγάζει από τους δύο προηγούμενους μαζί με την παρατήρηση ότι τα μήκη κύματος στα οποία ένα υλικό παρουσιάζει μεγαλύτερη εκπομπή είναι τα ίδια στα οποία παρουσιάζει μεγαλύτερη απορρόφηση. Μετά από αυτό, η ερμηνεία του Κίρχοφ για τις γραμμές Fraunhofer φαίνεται τετριμμένη: οφείλονται στην απορρόφηση ορισμένων μήκων κύματος ακτινοβολίας από τις διάφορες ουσίες που υπάρχουν στην ατμόσφαιρα του Ήλιου.
Το 1869 γυναίκα του Κλάρα, με την οποία απέκτησε δύο γιους, πεθαίνει. Το βάρος της φροντίδας των παιδιών πέφτει πάνω του ενώ ο ίδιος, μετά από ένα ατύχημα αναγκάζεται να χρησιμοποιεί αναπηρική καρέκλα ή δεκανίκια για να κινείται, κάτι που κάνει την κατάσταση ιδιαίτερα δύσκολη. Το 1872 νυμφεύεται τη Λουίζε Μπρέμελ από το Γκόσλαρ.
Αν και ο Κίρχοφ είχε δεχτεί προτάσεις από διάφορα πανεπιστήμια, ήταν αρκετά ευχαριστημένος στη Χαϊδελβέργη και δεν θέλησε ως τότε να φύγει από εκεί. Ειδικά το 1871 προσκλήθηκε μαζί με τον Μπούνσεν, από τον Χέρμαν φον Χέλμχολτς, στη θέση του καθηγητή θεωρητικής φυσικής στο πανεπιστήμιο του Βερολίνου, την οποία δεν αποδέχτηκαν. Όμως, όσο η κατάσταση της υγείας του επιδεινωνόταν, οι δυσκολίες να συνεχίσει το πειραματικό του έργο γίνονταν μεγαλύτερες. Έτσι το 1875, όταν του προσφέρθηκε ξανά η ίδια θέση, την αποδέχτηκε. Εκεί δημοσίευσε ένα τετράτομο έργο σημαντικής αξίας για τη μαθηματική φυσική, με τίτλο «Vorlesungen über mathematische Physik» - «Διαλέξεις πάνω στη μαθηματική φυσική», (1876-1894). Μεταξύ των φοιτητών του στο Βερολίνο ήταν και οι Χάινριχ Χερτζ και Μαξ Πλανκ.
Ο Κίρχοφ έμεινε στο Βερολίνο μέχρι το τέλος της ζωής του. Το 1886 η υγεία του τον ανάγκασε να αφυπηρετήσει οριστικά. Πέθανε στις 17 Οκτωβρίου του 1887. Το 1888 εγκαινιάστηκε το Ερευνητικό Κέντρο της Γερμανίας, με διευθυντή τον Χέλμχολτς, όπου η επιλογή ενός από τα κύρια θέματα έρευνας είχε επηρεαστεί σημαντικά από τον Κίρχοφ.
Εξωτερικοί σύνδεσμοι
Κατηγορία:Γερμανοί φυσικοί Κατηγορία:Οπτικοί Κατηγορία:Φυσικοί του 19ου αιώνα
Άνταμ Τσερνιάκουφ
Ο Άνταμ Τσερνιάκουφ (πολωνικά: Adam Abram Czerniaków, 30 Νοεμβρίου 1880 - 23 Ιουλίου 1942) ήταν Πολωνός μηχανικός και γερουσιαστής, ο οποίος ήταν επικεφαλής του Εβραϊκού Συμβουλίου (Γιούντενρατ) του Γκέτο της Βαρσοβίας κατά τη διάρκεια του Β' Παγκοσμίου Πολέμου. Αυτοκτόνησε στις 23 Ιουλίου του 1942 καταπίνοντας ένα χάπι υδροκυανίου, μια ημέρα μετά την έναρξη της μαζικής εξόντωσης των Εβραίων, γνωστή ως Μεγάλη Δράση (Große Aktion).
Βίος και σταδιοδρομία
Ο Τσερνιάκουφ γεννήθηκε στις 30 Νοεμβρίου 1880 στη Βαρσοβία της Πολωνίας (τότε μέρος του Ρωσικού Διαμελισμού). Σπούδασε μηχανική στη Βαρσοβία και στη Δρέσδη και δίδαξε στην επαγγελματική σχολή της εβραϊκής κοινότητας στη Βαρσοβία. Από το 1927 έως το 1934 υπηρέτησε ως μέλος του Δημοτικού Συμβουλίου της Βαρσοβίας και τον Μάιο του 1930 εξελέγη στην Γερουσία της Πολωνίας. Στις 4 Οκτωβρίου 1939, λίγες μέρες μετά την παράδοση της Βαρσοβίας στη ναζιστική Γερμανία, ο Τσερνιάκουφ έγινε επικεφαλής του 24μελούς Εβραϊκού Συμβουλίου (Γιούντενρατ), όπου ήταν υπεύθυνος για την εφαρμογή γερμανικών διαταγών στο νέο εβραϊκό γκέτο. Το Γκέτο της Βαρσοβίας έκλεισε για τον έξω κόσμο στις 15 Νοεμβρίου 1940.
Οι απελάσεις του Γκέτο της Βαρσοβίας
μικρογραφία|184x184εσ| Κατοικία στην οδό Χουόντνα 20 στη Βαρσοβία, το σπίτι του Άνταμ Τσερνιάκουφ από τις 13 Δεκεμβρίου 1941 μέχρι το θάνατό του. μικρογραφία| Το ημερολόγιο του Τσερνιάκουφ. Καθώς οι γερμανικές αρχές άρχισαν να προετοιμάζονται για μαζικές απελάσεις Εβραίων από το Γκέτο της Βαρσοβίας στο νεόκτιστο στρατόπεδο εξόντωσης της Τρεμπλίνκα τον Ιούλιο του 1942, το Εβραϊκό Συμβούλιο διατάχθηκε να παράσχει καταλόγους Εβραίων και χάρτες των κατοικιών τους. Στις 22 Ιουλίου 1942, η Γιούντενρατ έλαβε οδηγίες από την Σούτσσταφφελ ότι όλοι οι Εβραίοι της Βαρσοβίας επρόκειτο να «επανεγκατασταθούν» στην Ανατολή. Εξαιρέσεις έγιναν για τους Εβραίους που εργάζονταν σε εργοστάσια της Ναζιστικής Γερμανίας, το προσωπικό των εβραϊκών νοσοκομείων, τα μέλη του Συμβουλίου και την Εβραϊκή Αστυνομία των Γκέτο και τις οικογένειές τους. Κατά τη διάρκεια της ημέρας ο Τσερνιάκουφ έλαβε εξαιρέσεις για μια χούφτα ατόμων, συμπεριλαμβανομένων των εργαζομένων στον τομέα της υγιεινής, των συζύγων γυναικών που εργάζονταν σε εργοστάσια και ορισμένων επαγγελματιών μαθητών. Παρά το αίτημα του, δεν μπόρεσε να λάβει εξαίρεση για τα παιδιά στο ορφανοτροφείο του Γιάνους Κόρτσακ ή άλλων ορφανοτροφείων του γκέτο. Οι εντολές ανέφεραν ότι οι απελάσεις θα ξεκινούσαν αμέσως με ρυθμό 6.000 ατόμων την ημέρα, που θα παρέχονται από το Εβραϊκό Συμβούλιο και την Αστυνομία του Γκέτο. Η αποτυχία θα είχε ως αποτέλεσμα την εκτέλεση 100 ομήρων, συμπεριλαμβανομένων των υπαλλήλων του Συμβουλίου και της συζύγου του Τσερνιάκουφ. μικρογραφία| Κτίριο της Γιούντενρατ στην οδό Γκζιμπόφσκα 26/28 στη Βαρσοβία, όπου ο Τσερνιάκουφ αυτοκτόνησε στις 23 Ιουλίου 1942. Συνειδητοποιώντας ότι η απέλαση σήμαινε θάνατο, ο Τσερνιάκουφ πήγε να παρακαλέσει για τα ορφανά. Όταν απέτυχε, επέστρεψε στο γραφείο του στην οδό Γκζιμπόφκσα 26/28 και αυτοκτόνησε καταπίνοντας χάπι υδροκυανίου. Άφησε ένα σημείωμα αυτοκτονίας στη σύζυγό του, όπου έγραφε «Μου ζητούν να σκοτώσω παιδιά της χώρας μου με τα χέρια μου. Δεν έχω να κάνω τίποτα παρά να πεθάνω» και ένας στους συναδέλφους του του Συμβουλίου, εξηγώντας:«Δεν μπορώ πλέον να το αντέξω όλα αυτά. Η πράξη μου θα αποδείξει σε όλους τι είναι το σωστό να γίνει.» Τον διαδέχθηκε ο αναπληρωτής του, Μάρεκ Λίχτενμπαουμ.
Ημερολόγιο του Άνταμ Τσερνιάκουφ
Ο Τσερνιάκουφ κράτησε ένα ημερολόγιο από τις 6 Σεπτεμβρίου 1939 μέχρι την ημέρα του θανάτου του. Δημοσιεύθηκε το 1979 και έχει μεταφραστεί στα αγγλικά. Η σύζυγός του, Νιούνια (Δρ. Φελίτσια Τσερνιακούβα), επέζησε του πολέμου και συντήρησε τα ημερολόγιά του. Ο μοναδικός γιος τους, ο Γιας, κατέφυγε στη σοβιετική επικράτεια αλλά δεν επέζησε από τον πόλεμο. Ο Άνταμ Τσερνιάκουφ είναι ενταφιασμένος στο Εβραϊκό Νεκροταφείο της Βαρσοβίας. μικρογραφία| Ο τάφος του Άνταμ Τσερνιάκουφ και της συζύγου του στο Εβραϊκό Νεκροταφείο της Βαρσοβίας. Στην ταινία της Warner Bros του 2001, «Uprising», ο ηθοποιός Ντόναλντ Σάδερλαντ απεικόνισε τον Άνταμ Τσερνιάκουφ. Αποσπάσματα του ημερολογίου του εμφανίζονται στο ντοκιμαντέρ του 2010, A Film Unfinished.
Η θεατρική εταιρεία Voices of the Holocaust περιόδευσε στην Αγγλία κατά τη διάρκεια του 2013-14 με το έργο Fragile Fire με βάση την εξέγερση του Γκέτο της Βαρσοβίας, το οποίο παρουσίαζε σκηνές που απεικόνιζαν τον Τσερνιάκουφ. Το 2015 ο ηθοποιός και συγγραφέας Τιμ Ντάλγκλις (πρώην της Voices of the Holocaust) έγραψε ένα πλήρες έργο βασισμένο στα ημερολόγια του Τσερνιάκουφ, με τίτλο The Last Days of Adam: The true story of Adam Czerniaków. Το έργο απεικόνισε τον Τσερνιάκουφ ως αντικρουόμενο χαρακτήρα, ανάμεσα στην ανάγκη βελτίωσης των χειρότερων υπερβολών των Ναζί και του κινδύνου χειραγώγησης του για να γίνει συνεργάτης.
Το From the Diaries of Adam Czerniaków, Op. 82, του Αμερικανού συνθέτη Άρνολντ Ρόσνερ, είναι ένα μισάωρο έργο κλασικής μουσικής που δημιουργήθηκε το 1986 και δημιουργήθηκε για πλήρη ορχήστρα και έναν αφηγητή, ο οποίος διαβάζει επιλεγμένες καταχωρήσεις ημερολογίου. Το έργο επιφορτίστηκε και αργότερα ηχογράφησε ο μαέστρος Ντέιβιντ Άμος. Σύμφωνα με τη μοναδική εμπορική ηχογράφηση του έργου, που έγινε το 2015, η αγγλική μετάφραση των λέξεων του Τσερνιάκουφ έγινε από τους Ραούλ Χίλμπεργκ και Στανίστουαφ Στάρον, σε συνεργασία με τον Γιόσεφ Κέρμις του Γιαντ Βασσέμ στην Ιερουσαλήμ.
Περαιτέρω ανάγνωση
Κατηγορία:Πολωνοί πολιτικοί Κατηγορία:Εβραίοι μηχανικοί Κατηγορία:Εβραιοπολωνοί πολιτικοί Κατηγορία:Πολωνοί συνεργάτες με τη Ναζιστική Γερμανία Κατηγορία:Εβραίοι συνεργάτες με τη Ναζιστική Γερμανία Κατηγορία:Αυτοκτονίες από δηλητηρίαση με υδροκυάνιο Κατηγορία:Πρόσωπα που πέθαναν στο Γκέτο της Βαρσοβίας Κατηγορία:Πολιτικοί που πέθαναν στο Ολοκαύτωμα Κατηγορία:Πολωνοί πολίτες που σκοτώθηκαν στον Β' Παγκόσμιο Πόλεμο Κατηγορία:Γιούντενρατ
Μέσος χρόνος Πορτ Μπλαιρ
Ο μέσος χρόνος Πορτ Μπλαιρ ήταν η ζώνη ώρας των νήσων Ανταμάν και Νικομπάρ στην Ινδία στον Κόλπο της Βεγγάλης. Η ζώνη ώρας άρχισε να χρησιμοποιείται στις αρχές του 19ου αιώνα και χρησιμοποιήθηκε μέχρι την 1η Ιανουαρίου 1906, επειδή η σταθερή ώρα Ινδίας έγινε η επίσημη ώρα της Ινδίας.
Αμβροσιαστής
Με την ονομασία «Αμβροσιαστής» είναι γνωστή μια αξιόλογη ερμηνεία-σχολιασμός των 13 επιστολών του Αποστόλου Παύλου, της οποίας ο πλήρης τίτλος είναι Ambrosiaster, sive Commentaria in tredecim epistolas beati Pauli. Το έργο αποδιδόταν στον γνωστό Επίσκοπο Μεδιολάνων Άγιο Αμβρόσιο, αλλά ο Έρασμος πρώτος το 1527 κατέδειξε ότι η ερμηνεία αυτή δεν θα μπορούσε να είχε γραφεί από τον Αμβρόσιο. Από τότε επεκράτησε να αποκαλείται ο άγνωστος συγγραφέας, όσο και το έργο, «Αμβροσιαστής» ή (κατά τον ίδιο τον Έρασμο) Ψευδο-Αμβρόσιος. Διάφορες εικασίες έχουν γίνει κατά καιρούς ως προς την αληθινή ταυτότητα του συγγραφέα, ενώ και αρκετά άλλα έργα έχουν αποδοθεί στο ίδιο πρόσωπο, με διάφορους βαθμούς αβεβαιότητας.
Δεν υπάρχει αμφιβολία ότι το έργο γράφηκε μεταξύ των ετών 366 και 384 μ.Χ. , είναι δηλαδή σύγχρονο του Αμβροσίου. Αυτό σημαίνει ότι είναι η αρχαιότερη σωζόμενη πλήρης ερμηνεία ή σχολιασμός των Επιστολών του Παύλου που γράφηκε στη λατινική γλώσσα. Ο Αλεξάντερ Σούτερ βεβαίωσε το 1905 ότι ο ίδιος άγνωστος συγγραφέας του έγραψε και την πραγματεία Quaestiones Veteris et Novi Testament (= «Ζητήματα της Παλαιάς και της Καινής Διαθήκης»), που επί αιώνες αποδιδόταν στον Ιερό Αυγουστίνο και χαρακτηρίζεται έκτοτε «ψευδο-αυγουστίνειο» έργο. Στον Αμβροσιαστή-συγγραφέα αποδίδονται επίσης, με μικρότερη βεβαιότητα, τα Lex Dei sive Mosaicarum et Romanorum legum collatio, De bello judaico και το σωζόμενο σε σπαράγματα Contra Arianos, που από κάποιους αποδίδεται στον ψευδο-Ιλάριο, αλλά και ο Λόγος 246 του (ψευδο-) Αυγουστίνου.
Εσωτερικές ενδείξεις από τα κείμενα έχουν χρησιμοποιηθεί για να υποστηρίξουν ότι ο συγγραφέας έγραφε στη Ρώμη την εποχή του Πάπα Δαμάσου και ότι ήταν σχεδόν με βεβαιότητα κληρικός. Το εάν πάντως ο Αμβροσιαστής ήταν ο ίδιος ο Δάμασος, είναι μάλλον απίθανη ως περαιτέρω υπόθεση.
Το έργο θεωρείται πολύτιμο ως στοιχείο για την κατάσταση του λατινικού κειμένου των Επιστολών του Παύλου πριν την εμφάνιση της Βουλγάτας του Ιερωνύμου, αλλά και ως παράδειγμα ερμηνείας των παύλειων κειμένων πριν από τον Ιερό Αυγουστίνο. Η ονομασία «Αμβροσιαστής» πιστευόταν ότι είχε εισαχθεί από τον Έρασμο, αλλά αυτό είναι λάθος, όπως έδειξε ο René Hoven το 1969 (όπως προαναφέρθηκε, ο Έρασμος προτίμησε το «Ψευδο-Αμβρόσιος»): οι επινοητές του όρου «Αμβροσιαστής» θα πρέπει να ήταν Μαυριστές, τον επόμενο (17ο) αιώνα. Μεταγενέστεροι μελετητές έχουν υποθέσει ότι η ονομασία επινοήθηκε από τον Φραγκίσκο Λουκά της Βρύγης (1548-1619).
Οι προσπάθειες για την ταυτοποίηση του Αμβροσιαστή με γνωστούς συγγραφείς συνεχίζονται, αλλά ανεπιτυχώς. Επειδή ο Αυγουστίνος αναφέρει το σχόλιο του Αμβροσιαστή στο εδάφιο Ρωμ. ε΄ 12 υπό το όνομα «Ιλάριος», πολλοί επεχείρησαν να ταυτίσουν τον Αμβροσιαστή με κάποιον από τους αρκετούς συγγραφείς της εποχής που έφεραν το όνομα Ιλάριος. Το 1899 ο Ζερμαίν Μορέν υπεστήριξε ότι ο συγγραφέας ήταν ο Ισαάκ, ένας προσήλυτος Ιουδαίος που είχε γράψει μια πραγματεία περί της Αγίας Τριάδος και της Ενσαρκώσεως, είχε εξορισθεί στην Ισπανία το 378-380 μ.Χ. και κατόπιν επέστρεψε στον Ιουδαϊσμό. Ωστόσο ο ίδιος ο Μορέν αργότερα εγκατέλειψε αυτή τη θεωρία, προτιμώντας τον Δέκιμο Ιλαριανό Ιλάριο, ο οποίος ήταν ανθύπατος της ρωμαϊκής Αφρικής το 377. Εναλλακτικά, ο Αρχιεπίσκοπος Μιλάνου Πάολο Άντζελο Μπαλλερίνι επεχείρησε να «αναστηλώσει» την πρωταρχική απόδοση του έργου στον Αμβρόσιο, στην πλήρη έκδοσή του των Απάντων του προκατόχου του. Ωστόσο αυτό παρουσιάζει πολλά προβλήματα: θα έπρεπε ο Αμβρόσιος να είχε γράψει το βιβλίο προτού γίνει επίσκοπος και να προσέθεσε σε αυτό υλικό σε μεταγενέστερο χρόνο, ενσωματώνοντας, για παράδειγμα, τα μεταγενέστερα σχόλια του Ιλαρίου του Πικταυίου στην Προς Ρωμαίους επιστολή. Πάντως ο Ζακ Πολ Μιν (Migne) στην Patrologia Latina παραθέτει το κείμενο του «Αμβροσιαστή» αποδιδόμενο στον Αμβρόσιο. Συμπερασματικά, δεν έχει επιτευχθεί κάποια ταυτοποίηση που να έγινε ευρύτερα δεκτή από την κοινότητα των ειδικών μελετητών, και μπορεί να ειπωθεί ότι η ταυτότητα του Αμβροσιαστή-συγγραφέα παραμένει μυστηριώδης.
Αρκετά άλλα έργα που σήμερα σώζονται μόνο ως σπαράγματα (μικρά αποσπάσματα) έχουν αποδοθεί στον άγνωστο συγγραφέα. Ανάμεσά τους συγκαταλέγονται ένα σχόλιο στο κδ΄ κεφάλαιο του Κατά Ματθαίον Ευαγγελίου και κείμενα με θέμα την παραβολή της ζύμης, την άρνηση του Πέτρου και τη σύλληψη του Χριστού.
Πολλοί μελετητές υποστηρίζουν ότι τα έργα του Αμβροσιαστή ήταν ουσιαστικά πελαγιανιστικά, αλλά και αυτό αμφισβητείται. Ο ίδιος ο αιρετικός Πελάγιος (περ. 355-420 μ.Χ.) προσφεύγει εκτεταμένα στον Αμβροσιαστή. Ο Άλφρεντ Σμιθ υπεστήριξε ότι η «άποψη του Πελάγιου για τον απόλυτο προορισμό φαίνεται να έχει αντιγραφεί από τον Αμβροσιαστή. Το δόγμα του περί προπατορικού αμαρτήματος φαίνεται επίσης ότι προέρχεται από την ίδια πηγή.». Ωστόσο ο Αυγουστίνος επίσης χρησιμοποίησε τα σχόλια του Αμβροσιαστή.
Εξωτερικοί σύνδεσμοι
Κατηγορία:Χριστιανικά κείμενα Κατηγορία:Χριστιανικός κλήρος του 4ου αιώνα Κατηγορία:Συγγραφείς στη λατινική γλώσσα
Κέλι Ρόουλαντ
Η Κελέντρια Τριν Ρόουλαντ (Kelendria Trene "Kelly" Rowland, 11 Φεβρουαρίου 1981) είναι Αμερικανίδα τραγουδίστρια της RnB, ηθοποιός και τραγουδοποιός. Η Ρόουλαντ έγινε διάσημη από το γκρουπ Destiny's Child, ένα από τα πιο επιτυχημένα RnB κοριτσίστικα γκρουπ. Το 2002 η Rowland κυκλοφόρησε το πρώτο προσωπικό της άλμπουμ με τίτλο Simply Deep το οποίο πούλησε 2.5 εκατ. αντίγραφα. Το δεύτερο κατά σειρά άλμπουμ κυκλοφόρησε το 2007 με τίτλο Miss Kelly που περιείχε τις επιτυχίες Work και Like This. To 2011 αποφάσισε να κυκλοφορήσει ένα «dance άλμπουμ», το Here I Am που περιέχει την επιτυχία Commander με τον DJ David Guetta. Το τελευταίο μέχρι τώρα κυκλοφόρησε το καλοκαίρι του 2013 με τίτλο Talk A Good Game. Η φωνή της Ρόουλαντ είναι μέτζο σοπράνο και το μουσικό της στυλ ταιριάζει στην RnB, Hip Hop, Soul, Pop και Dance. Στις 4 Νοεμβρίου 2014, γέννησε το πρώτο της παιδί, μαζί με τον σύζυγό της Τιm Witherspoon, τον Titan.
Opel Vectra
Το Opel Vectra ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Opel, από τον Σεπτέμβριο του 1988 μέχρι τον Ιούλιο του 2008, σε 3 γενιές. Η πρώτη γενιά του μοντέλου, αντικατέστησε το Opel Ascona τρίτης γενιάς στην κατηγορία των μεσαίων οικογενειακών αυτοκινήτων. Τον Δεκέμβριο του 1995 κυκλοφόρησε η δεύτερη γενιά του Vectra, ενώ τον Απρίλιο του 2002 έφτασε στην αγορά η τρίτη γενιά του Vectra, που αντικαταστάθηκε τον Νοέμβριο του 2008 από το Opel Insignia πρώτης γενιάς.
Κέλι Ρόουλαντ
Destiny's Child
Τον Δεκέμβριο της ίδιας χρονιάς τα 2 μέλη του γκρουπ Letoya Luckett και Latavia Roberson αποχώρισαν από το συγκρότημα επειδή ήταν δυσαρεστημένες με τον μάνατζερ τους. Ένα μήνα μετά, τον Ιανουάριο του 2000 κυκλοφόρησε το βίντεο του τραγουδιού Say my name με 2 άλλα κορίτσια τις Michelle Williams και Farrah Fracklin που αντικαθιστούσαν τη Latavia και τη Letoya. Η Farrah Fracklin όμως έμεινε μόνο 5 μήνες στο γκρουπ. To βίντεο του Say my name κέρδισε ένα γκράμι που ήταν το πρώτο που είχε κερδίσει το γκρουπ.
Opel Vectra
Ειδικότερα στο Ηνωμένο Βασίλειο, το Vectra πρώτης γενιάς διατέθηκε από την δεξιοτίμονη δίδυμη εταιρεία Vauxhall, ως Vauxhall Cavalier και, από την εισαγωγή της δεύτερης γενιάς στα τέλη του 1995, ως Vauxhall Vectra. Επίσης, κυκλοφόρησε και από την Holden στην Αυστραλία, ως Holden Vectra, καθώς και από την Chevrolet στη Λατινική Αμερική, ως Chevrolet Vectra. Μάλιστα ο διάδοχός του, αρχικά κυκλοφόρησε από την Chevrolet στη Χιλή επίσης ως Chevrolet Vectra, με αποτέλεσμα να γίνει τότε η μοναδική εκδοχή που διατήρησε για λίγα χρόνια ακόμα το όνομα Vectra του προκατόχου, αντί της ονομασίας Opel Insignia. Από τον Ιανουάριο του 2012 όμως, μετονομάστηκε σε Opel Insignia και στη Χιλή.
Κέλι Ρόουλαντ
Destiny's Child
Το πρώτο τραγούδι που οι Destiny's Child ηχογράφησαν με τη Michelle ήταν το indepented women που θα βρισκόταν στο soundtrack της ταινίας Charlies Angels αλλά ήταν και το πρώτο single από το νέο τους άλμπουμ με τίτλο survivor. Το single είχε μεγάλη επιτυχία όπως και τα άλλα single του άλμπουμ Bootilicious, Survivor και Emotions. Μετά την κυκλοφορία του άλμπουμ, αποφάσισαν να κάνουν ένα διάλειμμα και η κάθε μία να κάνει ένα σόλο άλμπουμ.
Opel Vectra
Vectra A (1988 - 1995)
Το Vectra πρώτης γενιάς μπήκε στη μαζική παραγωγή τον Σεπτέμβριο του 1988 και παρουσιάστηκε στις πρώτες ευρωπαϊκές αγορές στις 14 Οκτωβρίου 1988, αν και σε κάποιες άλλες έφτασε στις αρχές του 1989. Σχεδιάστηκε από τον τότε αρχισχεδιαστή της General Motors στην Ευρώπη, Wayne Cherry, που είχε σχεδιάσει τότε και το σπορ κουπέ Opel Calibra, το οποίο παρουσιάστηκε στις 10 Ιουνίου 1989 και μάλιστα βασιζόταν στο Vectra πρώτης γενιάς. Ο αεροδυναμικός συντελεστής Cd της πρώτης γενιάς του Vectra ήταν στο άριστο για τα τότε δεδομένα 0,29.
Εκδοχές
Ενώ τους πρώτους λίγους μήνες το Vectra Α διατέθηκε μόνο ως 4-πορτο σεντάν 3 όγκων, στις εκδόσεις GL, GLS και CD, και μόνο με κίνηση στους μπροστινούς τροχούς, τον Ιανουάριο του 1989 άρχισε να προσφέρει και έξτρα 4-κίνηση, ενώ τον Μάρτιο του 1989 προστέθηκε μια 5-πορτη εκδοχή hatchback 2 όγκων, στις εκδόσεις GL και GT. Η έξτρα τετρακίνηση αναπτύχθηκε από κοινού με την αυστριακή εταιρεία Steyr Daimler Puch και έφερε έναν νέο συνδυασμό ιξωδών πλακών ζεύξης και συμπλέκτη ηλεκτρικής ενέργειας για την μετακύλιση της μετάδοσης και στον πίσω άξονα.
Εμπορική πορεία
Συνολικά, επί όλα τα έτη που διατέθηκε, το Vectra πρώτης γενιάς γνώρισε μεγάλη επιτυχία στις περισσότερες χώρες της Ευρώπης, μεταξύ των οποίων στην Ελλάδα και στην κατασκευάστρια Γερμανία. Αν και, όπως και οι προκάτοχοί του, δεν κατάφερε να φτάσει ποτέ στο νούμερο 1 των πωλήσεων της μεσαίας κατηγορίας D, ήταν σταθερά μέσα στο top 10 σε όλα αυτά τα κράτη. Ειδικότερα στην Ελλάδα, γνώρισε εξαιρετικά μεγάλη απήχηση και ως ταξί, όπως συνέβη επίσης μετά και με τη δεύτερη γενιά του μοντέλου.
Βελτιώσεις του 1992 και του 1993
thumb|left|Opel Vectra A 1.6i του 1992 - 1995 / μπροστά. thumb|left|Opel Vectra A 1.6i του 1992 - 1995 / πίσω. Τον Σεπτέμβριο του 1992, το Vectra Α υπέστη έναν επανασχεδιασμό στο μπροστινό μέρος, που ταίριαξε την αισθητική του με αυτήν του Opel Astra πρώτης γενιάς. Η νέα γρίλια ενσωμάτωσε το σήμα της Opel (προηγουμένως ήταν στο καπό), οι προφυλακτήρες απέκτησαν το χρώμα του αμαξώματος, οι προβολείς απέκτησαν ελαφρώς κυρτούς φακούς, ενώ και τα πίσω φώτα έγιναν φαρδύτερα και συνδέθηκαν μεταξύ τους με μια συνεχή λωρίδα που εκτεινόταν ακόμα και στη λαβή της πόρτας του χώρου αποσκευών. Όλα πλέον τα Vectra πρώτης γενιάς απέκτησαν στάνταρ Σύστημα Αντιμπλοκαρίσματος Τροχών (ABS), υδραυλικό τιμόνι και 5-τάχυτο μηχανικό κιβώτιο. Παράλληλα, τοποθετήθηκαν διπλές ενισχύσεις χαλυβδοσωλήνων σε όλες τις πόρτες, τα μαρσπιέ και τις κολώνες της οροφής.
Τον Φεβρουάριο του 1993, εμφανίστηκε προαιρετικός αερόσακος οδηγού στο αρχικό Vectra, ενώ τον Αύγουστο του 1993 εμφανίστηκε και προαιρετικός αερόσακος συνοδηγού. Στη Γερμανία και οι δύο μπροστινοί αερόσακοι έγιναν τελικώς στάνταρ τον Σεπτέμβριο του 1994, με την έναρξη της σεζόν (model year) του 1995, αν και σε ορισμένες αγορές ο αερόσακος συνοδηγού παρέμεινε έξτρα ακόμα και στην τελευταία σεζόν της πρώτης γενιάς, αυτή του 1995 (Σεπτέμβριος 1994 - Ιούλιος 1995).
Η παραγωγή του Vectra Α έληξε τον Ιούλιο του 1995 και αντικαταστάθηκε τον Οκτώβριο του 1995 από το Vectra B.
Vectra B (1995 - 2002)
Η επίσημη παρουσίαση του Opel Vectra B έγινε στο Σαλόνι Αυτοκινήτου της Φρανκφούρτης τον Σεπτέμβριο του 1995, ενώ η μαζική παραγωγή του ξεκίνησε τον Οκτώβριο του 1995 και έληξε τον Απρίλιο του 2002. Παρουσιάστηκε στην αγορά της Ευρώπης τον Δεκέμβριο του 1995 και διατέθηκε ως 4-πορτο σεντάν, 5-πορτο hatchback και, για πρώτη φορά, 5-πορτο station wagon. Ο αεροδυναμικός συντελεστής Cd της δεύτερης γενιάς είχε βελτιωθεί περαιτέρω, φτάνοντας στο 0,28.
Το 1996, εισήχθη ένας νέος κινητήρας ντίζελ 2.0 DTI και με 4 βαλβίδες ανά κύλινδρο, ισχύος 82 hp και, ως αποτέλεσμα, στις αρχές του 1997 ο βασικός 1.7 TD διακόπηκε.
Βελτιώσεις του 1999
thumb|left|Το πίσω φώτα ενός Opel Vectra δεύτερης γενιάς μετά την ανανέωση του 1999.
Τον Μάρτιο του 1999, το Vectra B έλαβε ένα λίφτινγκ, με πιο διάφανους προβολείς, νέα πίσω φώτα, καινούρια εξωτερικά χρώματα, νέας σχεδίασης εμπρός και πίσω μαρσπιέ, μεγαλύτερους καθρέφτες και βαμμένες χειρολαβές θυρών. Ταυτόχρονα, υπήρξαν και μικρές βελτιώσεις στον εξοπλισμό και στο εσωτερικό ντιζάιν, όπως νέο ταμπλό, επανασχεδιασμός στους διακόπτες και χρώμιο στις εσωτερικές χειρολαβές των θυρών. Ο κινητήρας X18XE αντικαταστάθηκε από τον X18XE1, αλλά επίσης και οι άλλοι κινητήρες αντικαταστάθηκαν ή βελτιώθηκαν από την σεζόν του 2001. Επιπλέον, οι κινητήρες ντίζελ αναθεωρήθηκαν, ενώ εισήχθη και ένας νέος 2.2 DTI. Τότε επίσης, η Opel επεξεργάστηκε τον νέο κινητήρα Eco Tec, ο οποίος παραγόταν στις εκδόσεις 1.6 και 1.8 λίτρων, ενώ συνδύαζε άνεση και σημαντικές επιδόσεις και καλύτερη οικονομία καυσίμων.
Εμπορική πορεία
thumb|left|Το σαλόνι ενός Opel Vectra Β. Όπως και το Vectra Α, παρομοίως το Vectra Β γνώρισε μεγάλη επιτυχία στις περισσότερες χώρες της Ευρώπης, μεταξύ των οποίων στην Ελλάδα και στην κατασκευάστρια Γερμανία. Αν και, όπως και οι προκάτοχοί του, δεν κατάφερε να φτάσει ποτέ στο νούμερο 1 των πωλήσεων της μεσαίας κατηγορίας D, ήταν σταθερά μέσα στο top 10 σε όλα αυτά τα κράτη. Στην πιο επιτυχημένη του χρονιά, το 1997, πωλήθηκαν 140.964 αντίτυπα, αλλά κατά το τελευταίο πλήρες έτος του στην αγορά, το 2001, μόνο 47.171 αντίτυπα πωλήθηκαν. Ειδικότερα στην Ελλάδα, γνώρισε εξαιρετικά μεγάλη απήχηση και ως ταξί, όπως συνέβη επίσης και με την πρώτη γενιά του μοντέλου, ενώ αντιθέτως στην τρίτη γενιά σημειώθηκε μια αξιοσημείωτη πτώση της ζήτησης.
Vectra C (2002 - 2008)
Το Vectra τρίτης γενιάς παρουσιάστηκε στο Σαλόνι Αυτοκινήτου της Γενεύης τον Μάρτιο του 2002 και βασίστηκε στην νέα τότε πλατφόρμα Epsilon του ομίλου της General Motors. Συγκριτικά με τον προκάτοχό του, το Vectra C κέρδισε σημαντικά σε μήκος, εν μέρει για να καλυφθεί το κενό που άφησε η διακοπή του ακόμα μεγαλύτερου Opel Omega που είχε πρόσφατα ανακοινωθεί και τελικώς έγινε τον Ιούνιο του 2003, προκειμένου το Vectra να μπει με το ένα πόδι στο ανώτερο άκρο της μεσαίας κατηγορίας.
Εκδοχές
Κατά την παρουσίαση, τον Απρίλιο του 2002, ήταν διαθέσιμο μόνο ως 4-πορτο σεντάν, ενώ το 5-πορτο hatchback επανήλθε τον Σεπτέμβριο του 2002, ως η σπορ έκδοση GTS, με χαμηλότερη ανάρτηση. Το 5-πορτο station wagon παρουσιάστηκε στο Σαλόνι Αυτοκινήτου της Φρανκφούρτης τον Σεπτέμβριο του 2003 και είχε 13,0 εκατοστά μακρύτερο μεταξόνιο από το sedan. Από τον Φεβρουάριο του 2003 έως τον Ιούλιο του 2008 παρήχθη και ένα συγγενικό πολυτελέστερο 5-πορτο hatchback, το Opel Signum. Το Signum είχε βασιστεί στο Vectra C station wagon, αλλά με εντελώς διαφορετική διάταξη στο πίσω μέρος, με πιο ευέλικτα πίσω καθίσματα και άπλετους πίσω χώρους.
Καινοτομίες
Δύο καινοτομίες του Opel Vectra τρίτης γενιάς, ήταν ένα νέο ηλεκτρο-υδραυλικό τιμόνι (αντίθετα με το αποκλειστικά υδραυλικό τιμόνι των Vectra Α και Vectra B) και, από το 2005 και μετά, προαιρετικά ενεργή ανάρτηση με προσαρμοζόμενο ηλεκτρονικό αποσβεστήρα IDS + CDC (Continuous Damping Control).
Κέλι Ρόουλαντ
2002-2003: Simply Deep και ξεκίνημα σόλο καριέρας
Το 2002 η Kelly συνεργάστηκε με τον ράπερ Nelly στο τραγούδι Dilemma το οποίο κέρδισε ένα Grammy για την καλύτερη hip hop συνεργασία και ήταν στο νούμερο 4 του Billboard 100. Το single εκείνη την χρονιά γνώρισε μεγάλη επιτυχία πιάνοντας κορυφή σε πολλά charts και ήταν η πρώτη επιτυχία της Rowland ως σόλο καλλιτέχνιδα. Το πρώτο άλμπουμ της Kelly κυκλοφόρησε στις 22 Οκτωβρίου του 2002.Οι παραγωγοί του ήταν οι Mark J. Feist, Big Bert, Rich Harrison, Brandy και Solange Knowles. To άλμπουμ βρέθηκε στη 12 θέση του Billboard 200 και την τέταρτη θέση στο R&B/Hip-Hop Albums πουλώντας την πρώτη εβδομάδα 77,000 αντίγραφα. Το άλμπουμ αυτό παραμένει το καλύτερο σε πωλήσεις άλμπουμ της Kelly καθώς έγινε και χρυσό από την Recording Industry Association of America (RIIA) αλλά και στην Αυστραλία, τον Καναδά και τη Νέα Ζηλανδία. Το άλμπουμ συνολικά έχει πουλήσει 2,5 εκατ. αντίγραφα. Τα singles του άλμπουμ είναι τα Stole, Can't Nobody και  Τrain On A Track  τα οποία γνώρισαν επιτυχία.
Opel Vectra
Βελτιώσεις του 2005
Μετά από ένα πρώτο μικρό λίφτινγκ, που έλαβε χώρα τον Σεπτέμβριο του 2004, το Vectra C υπέστη μια εντονότερη αισθητική ανανέωση τον Σεπτέμβριο του 2005, με επανασχεδιασμό στο μπροστινό μέρος, στον προφυλακτήρα και με προβολείς παρόμοιους με αυτούς του Opel Astra H. Στο εσωτερικό τοποθετήθηκαν νέα πλαστικά, υψηλότερης ποιότητας. Επίσης, οι κινητήρες ντίζελ απέκτησαν φίλτρο σωματιδίων χωρίς ιδιαίτερες απαιτήσεις συντήρησης.
Κέλι Ρόουλαντ
2007-08: Ms Kelly και αλλαγή μάνατζερ και δισκογραφικής εταιρίας
Τον Ιούνιο του 2007 η Rowland ξεκίνησε μία περιοδεία με τίτλο Μs Kelly Tour με σκοπό την προώθηση του επερχόμενου άλμπουμ της Ms Kelly. To άλμπουμ κυκλοφόρησε στις 3 Ιουλίου 2007. Το άλμπουμ θα ονομαζόταν My Story και προγραμματιζόταν να κυκλοφορήσει το καλοκαίρι του 2006 αλλά άλλαξε δισκογραφική εταιρεία και αναγκάστηκε να δουλέψει το άλμπουμ από την αρχή. To άλμπουμ μπήκε στην 6η θέση του Billboard 100 και πούλησε 86.000 αντίγραφα την πρώτη εβδομάδα. Στο άλμπουμ περιλαμβάνονται τα χιτ Like This και Work. Toν Μάρτιο του 2008 η Rowland κυκλοφόρησε ένα μίνι άλμπουμ που αποτελούσε συνέχεια του Ms Kelly, το Ms Kelly, Diva Deluxe, το οποίο συνολικά πούλησε 1,2 εκατ. αντίγραφα συνολικά. Το 2009 συνεργάστηκε με τον DJ David Guetta στο παγκόσμιο χιτ  When Love Takes Over  το οποίο έφτασε στην κορυφή πολλών ευρωπαϊκών charts.
Opel Vectra
Εμπορική πορεία
Το Vectra τρίτης γενιάς, ωστόσο, αν και γνώρισε τότε κάποια απήχηση στο κοινό, δεν πλησίασε καν την επιτυχία του προκατόχου του. Ενδεικτικώς, στη Γερμανία το 2006 πωλήθηκαν σχεδόν 5 φορές περισσότερα Volkswagen Passat, ενώ ακόμα και οι πωλήσεις του χαμηλότερου πρεστίζ Škoda Octavia ήταν πάνω από τις διπλάσιες από αυτές του Vectra C. Το ίδιο συνέβη και στην Ελλάδα, όπου μάλιστα δεν υπήρξε ποτέ τόσο δημοφιλές ως ταξί όσο οι δύο πρώτες γενιές του μοντέλου. Τελικώς, το Vectra C διακόπηκε τον Ιούλιο του 2008 και αντικαταστάθηκε τον Νοέμβριο του 2008 από το εντελώς νέο Opel Insignia πρώτης γενιάς, το οποίο σημείωσε πολύ μεγαλύτερη εμπορική επιτυχία σε όλες τις αγορές όπου διατέθηκε.
Κέλι Ρόουλαντ
2010-12: Here I Am και X-Factor
To 2010 η Rowland μπήκε στη φιλανθρωπική οργάνωση I Heart My Girlfriends, η οποία επικεντρώνεται στην αυτοεκτίμηση, την πρόληψη της βίας, της κοινωφελούς εργασίας, την αποχή, των αθλητισμό, τα ναρκωτικά, το αλκοόλ και την αποφυγή του καπνίσματος. Τον Ιούλιο του 2010 περιόδευσε μαζί με τους Akon, Pitbull, Sean Paul, Jay Sean και Eve στο φεστιβάλ Supafest. Τον Ιανουάριο του 2011 συμμετείχε σε άλλη μία συνεργασία με τον Nelly στο τραγούδι Gone που θεωρείται συνέχεια του χιτ Dilemma του 2002 και τον Ιούλιο συνεργάστηκε με τον Ιταλό DJ Alex Gaudino's στο τραγούδι "What a Feeling" που ήταν επιτυχημένο στη Βρετανία.
Opel Vectra
Εξωτερικοί σύνδεσμοι
Vectra Κατηγορία:Μεσαία αυτοκίνητα Κατηγορία:Γερμανικά αυτοκίνητα Κατηγορία:Αυτοκίνητα ράλλυ
Σταυρωτή Κοζάνης
Η Σταυρωτή είναι ημιορεινό χωριό της Κοζάνης σε υψόμετρο 350 μέτρα. Ήταν γνωστή με το όνομα Χασλάρ ή Χασιλάρ στα χρόνια της τουρκοκρατίας και το 1827 υπήρχαν 20 σπίτια μουσουλμάνων. Μετονομάστηκε σε Σταυρωτή το 1928 με το ΦΕΚ 156Α-08/08/1928. Με την ανταλλαγή των πληθυσμών το 1923, εγκαταστάθηκαν 52 οικογένειες (239 άτομα) προσφύγων από τη Μικρά Ασία.
Κέλι Ρόουλαντ
2010-12: Here I Am και X-Factor
Το τρίτο στούντιο άλμπουμ της με τίτλο Here I Am κυκλοφόρησε στις 26 Ιουλίου του 2011 και είχε Dance και Electro pop ήχο. Το άλμπουμ πούλησε 77,000 αντίγραφα την πρώτη εβδομάδα και το πρώτο single από το άλμπουμ Commander βρέθηκε σε πολλά charts σε υψηλές θέσεις. Επίσης περιείχε και άλλα χιτ όπως το Motivation και το Down For Whatever. To άλμπουμ έγινε διπλά πλατινένιο και το Motivation κέρδισε βραβείο στα Soul Train Music Awards το 2011 για καλύτερο τραγούδι. Το 2011 επίσης κυκλοφόρησε ένα DVD, το  Sexy Abs with Kelly Rowland ''. Την ίδια χρονιά'' έγινε κριτής στο X-Factor UK μαζί με τους Louis Walsh, Gary Barlow και Tulisa Contostavlos αλλά γρήγορα αντικαταστάθηκε με τη Nicole Scherzinger. Το 2012 έπαιξε στη ρομαντική κωμωδία ''Think Like a Man. Toν Οκτώβριο του 2011 η Kelly Rowland κυκλοφόρησε ένα άλμπουμ - συλλογή με τίτλο Playlist: the Very Best of Kelly Rowland ''που περιείχε τραγούδια από τα προηγούμενα άλμπουμ.
2013- Τώρα: Talk A Good Game, επανένωση των Destiny's Child...
Τον Ιανουάριο του 2013 οι Destiny's Child κυκλοφόρησαν ένα άλμπουμ-συλλογή με τίτλο Love Songs με τραγούδια από τα προηγούμενα άλμπουμ και ένα καινούριο τραγούδι με τίτλο Nuclear. Στο άλμπουμ περιεχόταν το κομμάτι Heaven της Rowland από το άλμπουμ simply deep. Επίσης στις 3 Φεβρουαρίου οι Destiny's Child επανενώθηκαν για λίγο στο Super Bowl XLVII halftime show, που έδινε συναυλία η Beyonce και τραγούδησαν τις επιτυχίες "Bootylicious", "Independent Women" και Single Ladies.
Σταυρωτή Κοζάνης
Σύμφωνα με την απογραφή του 2011 διαμένουν 27 κάτοικοι. Είναι γεωργικό χωριό. Συνορεύει στα νότια με τον ποταμό Αλιάκμονα. Μετά την κατασκευή της τεχνητής λίμνης του Πολυφύτου, πολλά από τα γειτνιάζοντα στην λίμνη κτήματα μετατράπηκαν από ξερικά σε ποτιστικά και αύξησαν την παραγωγή τους. Καλλιεργούνται σιτηρά, δημητριακά και οπωροκηπευτικά. Ζουν άνθρωποι κυρίως μεγάλης ηλικίας. Σήμερα δεν υπάρχει σχολείο, για αυτό και οι νέοι πηγαίνουν στα μεγάλα αστικά κέντρα.
Κέλι Ρόουλαντ
2013- Τώρα: Talk A Good Game, επανένωση των Destiny's Child...
Toν Μάρτιο της ίδιας χρονιάς η Rowland ξαναπήρε τη θέση της στο The X Factor US, στον 3ο κύκλο του σόου, αντικαθιστώντας την Britney Spears. Η Rowland έκανε μία περιοδεία στο πλευρό του ράπερ The Dream με τίτλο  Lights Out Tour  για να προωθήσει το επερχόμενο άλμπουμ της  Talk A Good Game . To άλμπουμ κυκλοφόρησε στις 18 Ιουνίου του 2013 από τις δισκογραφικές εταιρίες Republic Records, Universal Music Group, Universal Motown και Universal Republic και στο άλμπουμ η Kelly επέστρεψε στις RnB της ρίζες. Το άλμπουμ πούλησε 68.000 αντίγραφα και μπήκε στην τέταρτη θέση στο Billboard, γινόμενο το 4ο top 10 άλμπουμ της. Το πρώτο single από το άλμπουμ  Kisses Down Low  έγινε χρυσό από την RIIA καθώς πούλησε 500.000 αντίγραφα και το δεύτερο sngle Dirty Laudry απέσπασε την προσοχή του κόσμου και κυρίως των κριτικών λόγω των στίχων του.
Σταυρωτή Κοζάνης
Το 1994 εγκαινιάσθηκε από τον τότε Μητροπολίτη Σερβίων και Κοζάνης Διονύσιο ο ιερός ναός του Αγίου Πνεύματος, ενώ η θέση του ιερέα χηρεύει.
Κέλι Ρόουλαντ
2013- Τώρα: Talk A Good Game, επανένωση των Destiny's Child...
Τον Δεκέμβριο του 2013 η Rowland συμμετείχε σε 2 βίντεο κλιπ από το νέο άλμπουμ της Beyonce τα Grown Woman και Superpower. Από τον Μάρτιο του 2014 η Rowland άρχισε να δουλεύει σε καινούριο άλμπουμ εκτός της δισκογραφικής της εταιρίας και όπως δηλώνει η ίδια το άλμπουμ αυτό είναι μία καινούρια μουσική αρχή για την καριέρα της.
Σταυρωτή Κοζάνης
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Κέλι Ρόουλαντ
Διακρίσεις
Σε όλη της την καριέρα πούλησε 25 εκατομμύρια άλμπουμ ως σόλο καλλιτέχνις και 70 εκατομμύρια άλμπουμ με τις Dwstiny's Child, έχει κερδίσει 4 Γκράμι, ένα Billboard Music Award και ένα Soul Train Music Award.
Reign in Blood
Reign in Blood είναι ο τίτλος του τρίτου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Οκτώβριο του 1986 μέσω της δισκογραφικής εταιρείας "Def Jam".
Κέλι Ρόουλαντ
Εξωτερικοί σύνδεσμοι
Κατηγορία:Βραβευμένοι με Γκράμι Κατηγορία:Αμερικανίδες ηθοποιοί κινηματογράφου Κατηγορία:Αφροαμερικανοί φεμινιστές Κατηγορία:Αμερικανοί φεμινιστές Κατηγορία:Αμερικανίδες τραγουδίστριες
Reign in Blood
Ιστορία του δίσκου
Μετά την εμπορική επιτυχία του δίσκου "Hell Awaits", οι Slayer υπέγραψαν συμβόλαιο συνεργασίας με την δισκογραφική εταιρεία "Def Jam", όντας το πρώτο χέβι μέταλ συγκρότημα στο ρόστερ της. Ο παραγωγός Ρικ Ρούμπιν έδειξε ενδιαφέρον για το συγκρότημα, κάτι που τους εξέπληξε αφού μέχρι τότε ασχολούνταν με καλλιτέχνες της χιπ χοπ μουσικής σκηνής.
Παρ' όλο το γεγονός ότι ο δίσκος δεν έλαβε καθόλου ραδιοφωνική μετάδοση, κατάφερε να ανέβει στο # 94 των αμερικανικών και το # 47 των βρετανικών τσαρτ, ενώ το 1992 βραβεύθηκε ως χρυσός. Το καλοκαίρι του 1987, οι Slayer γνώρισαν την πρώτη τους σινγκλ επιτυχία με το τραγούδι "Criminally Insane" σε νέα μίξη, το οποίο έφθασε στο # 64 των βρετανικών τσαρτ.
Το "Allmusic" το έχει βαθμολογήσει με πέντε αστέρια, όπως και το "The Rolling Stone Album Guide". Το "Metal Storm" το έχει τοποθετήσει στην έβδομη θέση της λίστας με τα εκατό καλύτερα άλμπουμ του thrash metal, ενώ το "What Culture" στην πρώτη. To "Digital Dream Door" το τοποθέτησε στην τέταρτη θέση των καλύτερων χέβι μέταλ δίσκων όλων των εποχών και στη δεύτερη των καλύτερων thrash metal άλμπουμ. Επίσης, το "Music Radar" το χαρακτήρισε ως το πέμπτο καλύτερο άλμπουμ του χέβι μέταλ και το Rolling Stone, το έκτο.
Η περιοδεία για την προώθηση του άλμπουμ ονομάστηκε "Reign in Pain Tour" και τις συναυλίες τους άνοιγαν οι Overkill. Πρώτη τους εμφάνιση ήταν στο Πόρτλαντ των Ηνωμένων Πολιτειών στις 1 Νοεμβρίου 1986. Η περιοδεία συνεχίστηκε στο Σαν Φρανσίσκο, το Σακραμέντο και το Λος Άντζελες για να μετατοπιστεί ανατολικά και διαπερνώντας όλες τις Ηνωμένες Πολιτείες, συμπεριλαμβανομένων δύο εμφανίσεων στον Καναδά, κατέληξαν στη Νέα Υόρκη στις 6, 7 και 8 Δεκεμβρίου 1986.
Μετά τον πρώτο μήνα της περιοδείας, ο Ντέιβ Λομπάρντο αποφάσισε να αποχωρήσει από το συγκρότημα λόγω των ανεπαρκών οικονομικών αποδοχών του. Ο Ρικ Ρούμπιν καλούσε καθημερινά τον Λομπάρντο για να τον πείσει να επιστρέψει στο συγκρότημα, αλλά εκείνος έδειχνε αβέβαιος για τις επόμενες κινήσεις του. Για το υπόλοιπο της περιοδείας, τα τύμπανα του συγκροτήματος ανέλαβε ο Τόνι Σκαλιόνε των Whiplash.
Η περιοδεία συνεχίστηκε με τους Slayer να ανοίγουν τις εμφανίσεις των W.A.S.P., για 22 συναυλίες σε όλη την αμερικανική επικράτεια, από τις 20 Ιανουαρίου μέχρι τις 10 Μαρτίου του 1987. Μετά από δύο εμφανίσεις στο κλαμπ "L'Amour" της Νέας Υόρκης στις 10 και 11 Απριλίου, η περιοδεία συνεχίστηκε στην Ευρώπη, με τους Malice να ανοίγουν τις εμφανίσεις των Slayer. Η πρώτη τους εμφάνιση έγινε στο Νιούκασλ της Αγγλίας στις 17 Απριλίου, για να συνεχίσουν στη Γερμανία, την Ιταλία, τα Σκανδιναβικά κράτη, τη Γαλλία, την Ολλανδία και να ολοκληρώσουν την περιοδεία τους στο Πόπραγκε του Βελγίου, στις 26 Μαΐου 1987.
Τελικά, ο Λομπάρντο επέστρεψε στο συγκρότημα μέσα στο 1987, για να παραμείνει για άλλα πέντε χρόνια.
Angel of Death και Raining Blood
Ιδιαίτερη μνεία αξίζει να γίνει σε δύο τραγούδια τα οποία αποτελούν και δύο από τα αγαπημένα των οπαδών του συγκροτήματος,, το "Angel of Death" και το "Raining Blood".